CELEX: 62014CN0390
Language: fi
Date: 2014-08-18 00:00:00
Title: Asia C-390/14: Ennakkoratkaisupyyntö, jonka Eparchiako Dikastirio Larnakas (Κypros) on esittänyt 18.8.2014 – Astynomikos Diefthyntis Larnakas v. Masoud Mehrabipari

20.10.2014   
            
            
               FI
            
            
               Euroopan unionin virallinen lehti
            
            
               C 372/7
            
         Ennakkoratkaisupyyntö, jonka Eparchiako Dikastirio Larnakas (Κypros) on esittänyt 18.8.2014 – Astynomikos Diefthyntis Larnakas v. Masoud Mehrabipari
   (Asia C-390/14)
   2014/C 372/10
   Oikeudenkäyntikieli: kreikka
   
      Ennakkoratkaisua pyytänyt tuomioistuin
   
   Eparchiako Dikastirio Larnakas
   
      Pääasian asianosaiset
   
   
      Syyttävä viranomainen: Astynomikos Diefthyntis Larnakas
   
      Vastaaja: Masoud Mehrabipari
   
      Ennakkoratkaisukysymykset
   
   
               1)
            
            
               Kun otetaan huomioon vilpittömän yhteistyön periaate, direktiivien tavoitteiden saavuttamiseen tähtäävä tehokkuusperiaate sekä rangaistuksen oikeasuhteisuutta, asianmukaisuutta ja kohtuullisuutta koskeva periaate, onko direktiivin 2008/115/EY (1) 15 ja 16 artiklaa mahdollista tulkita siten, että niissä sallitaan syytteen nostaminen jo ennen yhdenmukaistamisdirektiiviä voimassa olleen kansallisen lainsäädännön ([ulkomaalais- ja maahanmuuttolain (105 luku)] 19 §:n [1 momentin f ja 1 kohta]) perusteella laittomasti oleskelevaa kolmannen maan kansalaista vastaan, jolle on määrätty tulokseton maastapoistaminen pakkokeinoin ja joka oli säilöönotettuna 18 kuukautta pidemmän ajanjakson, koska hänellä ei ole hallussaan passia eikä hän tee yhteistyötä viranomaisten kanssa, jotta tällainen passi myönnettäisiin hänen suurlähetystöstään, vaan vetoaa pelkoon, että Iranin viranomaiset vainoavat häntä?
            
         
               2)
            
            
               Jos edelliseen kysymykseen vastataan myöntävästi, onko kyseinen syyte mahdollista nostaa heti sen jälkeen, kun 18 kuukauden enimmäisaika säilöönotolle karkottamista varten on täyttynyt, minkä seurauksena laittomasti oleskelevaa kolmannen maan kansalaista ei vapauteta vaan hänen säilöönottoaan on mahdollista jatkaa häntä vastaan vireillä olevan syytteen vuoksi, jos tuomioistuin katsoo sen tarpeelliseksi pakenemisen vaaran vuoksi?
            
         
               3)
            
            
               Mitä tarkoitetaan direktiivin 2008/115/EY 15 artiklan [6 kohdan a alakohdan] ilmaisulla, että kolmannen maan kansalainen ”ei tee yhteistyötä”, ja erityisesti, voiko sen merkitys vastata kansallisen oikeuden säännöksiä ([ulkomaalais- ja maahanmuuttolain (105 luku)] 19 § [:n 1 momentin f ja 1 kohta]), joissa säädetään rangaistavaksi teoksi mikä tahansa kieltäytyminen ”toimittamasta johtajalle mitä tahansa asiakirjaa, jota hänen on mahdollista pyytää” ja mikä tahansa ”johtajan joko aktiivinen tai passiivinen vastustaminen tai estäminen tämän velvollisuuksien hoitamisessa” passin toimittamatta jättämisen vuoksi, kun samalla ei ole esitetty tietoja toimista, joita viranomaiset ovat toteuttaneet kolmannen maan kansalaisen alkuperämaan viranomaisten suhteen tämän maastapoistamiseksi tuloksellisesti?
            
         
      (1)  Jäsenvaltioissa sovellettavista yhteisistä vaatimuksista ja menettelyistä laittomasti oleskelevien kolmansien maiden kansalaisten palauttamiseksi 16.12.2008 annettu Euroopan parlamentin ja neuvoston direktiivi 2008/115/EY (EUVL L 348, s. 98).